Байбулат Батулла

**Байбулат Батулла**, Байбулат Роберт улы Батуллин (*[[1993 ел]]ның [[16 март]]ы, [[РФ]], [[ТР]], [[Казан]]*) ― кинорежиссер, актер, сценарий авторы, продюсер, оператор, стендап-комик. Кыска метражлы фильмнар һәм берничә сериал авторы буларак билгеле. Беренче тулы метрлы фильмы ― «Ядәч! Истә!» () комедиясе (2023). Дамир Сираҗиев исемендәге премия (2024) лауреаты.

## Тәрҗемәи хәле

1993 елның 16 мартында Казанда язучы Роберт Мөхлисулла улы Батуллин (Рабит Батулла) гаиләсендә туган. Әнисе Рузия. Бертуган абыйсы Нурбәк (1988, биюче, хореограф, балетмейстер); ата бер, ана икенче туганнары: абыйсы Илдар Ерак Көнчыгышта, апасы Ирина Казанда яши. 1995 елга кадәр гаиләсе белән Казанның Зорге урамында, аннары Кварталда (Яңа Савин районы) яшәгән. Казан хореография училищесында «ансамбль балет артисты» булырга өйрәнә (2012 елда Казан хореография училищесының халык-сәхнә биюе факультетын тәмамлаган), ләкин һәрвакыт кино төшерү турында хыяллана. Моның өчен Мәскәү кино мәктәбенә  режиссерлык курсына укырга керә. 2016 елда Мәскәү кино мәктәбенең «Режиссура» программасын тәмамлаган.  Киномәктәптә төшерелгән документаль курс эше (2015) ― «Нуль ярым» (, 38:04) ― режиссер коллегасы турында, ул  «Наудачу, Бальтазар» шедеврының ремейкын төшерергә уйлый, ләкин төшерми.

2010-елларда җәйге «Сәләт» аланнарында (шул исәптән, Австралиядә) әйдаман булып эшли.

Белеме буенча актер Байбулат республика КВН хәрәкәтенең актив катнашучысы, КВН миниатюраларындагы юмористик образлары белән таныла.

Ислам Вәлиев белән бергә татар телендә «Фәрһәт һәм Фәрһәд» исемле юмористик интернет-шоу оештыра, ул бик популяр була, аның һәр сериясе үз вакытында 100 меңнән артык карау җыйган.

## Актерлык эше
* 2007 ― *малай* ― Дилемма (режиссёр Рамил Төхвәтуллин, мелодрама)
* 2007 ― *малай (баш рольләрнең берсе)* ― Зәңгәр күбәләк (, режиссеры Фәрит Дәүләтшин, балалар маҗаралы фильмы) 
* 2010 ― *Денис (баш рольләрнең берсе)* ― Зөбәрҗәт лотос сере , режиссеры Фәрит Дәүләтшин, продюсер Владимир Мун; балалар өчен маҗаралы фильм) 
* 2013 ― *Рөстәм* ―  (, режиссёр Дмитрий Коробкин)
* 2015–2017 ― *?* ― Таш джунглилар кануны (, драма) 
* 2017 ― *Камил, сукыр малай* ― Бичаракай (, сценарий авторы Рабит Батулла, режиссеры Фәрит Дәүләтшин, продюсер Миләүшә Айтуганова; мелодрама 3 сериядә) 
* 2020 ― *печенег* ― Искитмәле Яңа ел! ()
* 2020 ― *печенег* ― Чума

## Режиссер эше

* 2015 ― Нуль ярым ()
* 2016 ― Яртылар (, романтик комедия, кыска метражлы фильм, картина Россия һәм халыкара фестивальләрдә катнашкан, 28 нче «Кинотавр»да махсус бүләкләр алган).
* 2016 ― Кыскарту ()
* 2018 ― Зур уен (, сериал, комедия), СТС телеканалында Байбулат Батулланың дебют сериал проекты.
* 2019 ― Мәхәббәт өчпочмагы (; өч новелла)
* 2020 ― Көтел(мә)гән вакыйгалар (; биш киноновеллдан торган киноальманах)
* 2020 ― Чума (сериал)
* 2020 ― Күзенә күренгән (; кыска метражлы фильм)
* 2021 ― Тездән (, Саша Абдуллаев белән бергә; сериал)
* 2023 ― Ядәч! Истә! (, тулы метражлы фильм)
* 2023 ― Күрше (, сериал; эшләнә)

## Бүләкләре, мактаулы исемнәре
* 2016 ― XXVIII  махсус бүләк — «Половинки» кыска метражлы фильмы өчен
* 2017 ― «Короче» фестивале лауреаты ― «Половинки» кыска метражлы фильмы белән ― *иң яхшы сценарий өчен*
* 2023 ― IX «Короче» фестивале җиңүчесе (*[[Калининград]]*) ― «Ядәч! Истә!» (*Бери да помни*) фильмы белән ― *тулы метражлы дебют фильмнар программасында баш приз*.
* 2024 ― Дамир Сираҗиев премиясе
## Моны да карагыз
* Рабит Батулла
* Нурбәк Батулла
* Илшат Рәхимбай
## Искәрмәләр

## Сылтамалар
*  Байбулат Батуллин. Кинопоиск.ру
* Байбулат Батуллин. kinorium.com
*  Байбулат Батуллин (Байбулат Батулла). Кино-Театр.Ру

Төркем:Татар режиссёрлары
Төркем:Казан хореография училищесын тәмамлаучылар
Төркем:Россия сценаристлары
Төркем:Россия кинорежиссерлары
Төркем:Дамир Сираҗиев премиясе лауреатлары